ming030890/wiki-yue-high-quality huggingface dataset:
威苑花園

威苑花園響澳門半島花地瑪堂區台山，工廠街、白朗古將軍大馬路、菜園涌北街同菜園涌巷，係屬於房屋局嘅經濟房屋。

背景
2010年3月，有居民同民署反映威苑花園C座旁邊休憩區長期被商業佔用嘅情況時，重代大廈管委會呈送相關嘅實地影嘅相。話台山區人口多、樓宇密集，大廈居民嘅休憩場地本來已經係寥寥可數，每吋地方都難能可貴，威苑花園C座旁休憩區係大廈管委會幾經努力，響民署支持下響三年前才起好來用，而家竟然被某啲商業機構幾乎每日朝早擅自覇佔來用做貨物分流集散地，堆疊嘅貨比人重高，再加埋其他人亂咁泊嘅電單車，除咗佔用大面積嘅地方之外，重畀晨運人士帶來唔方便，甚至潛伏各種危險。希望政府關注呢到嘅情況，採取措施制止非法佔用休憩區嘅行為，等大廈居民可以響舒適、安全嘅環境入面休憩活動。
2015年12月3號，因應物業管理保安同清潔工種，即將響2016年1月1號開始實行最低工資，台山工廠街威苑花園爆發管理費加價拗撬。一批小業主不滿管理費加幅超過三成，每戶大約加八十蚊，加到三百一十五到三百五十五蚊不等，一度同大廈管理委員會成員拗撬，互相叫罵鬧。現場有現任管委會成員同街總協助人員，並聚集一批小業主響A座門口出面，有人要求管委會同管理公司退場改做小業主自管，亦有人譴責小業主帶埋唔係業主嘅人插手搞亂，場面一度混亂。小業主話，現任管委會賬目亂來，每月停車場管理費、天台出租電訊公司整基站租金之類嘅共同收入都去向唔明，先要求管委會先清楚交代條數。管委會代表回應話，管理費加價方案重未落實，小業主有權響下嗰禮拜投票否決，至於上述共同收入去向，就唔清楚。

意外
1999年1月11號，威苑花園一個單位戶主因拜神導致火燭，引致石油氣罐爆炸，女戶主輕傷。
2009年4月6號，威苑花園發生家庭慘劇。一名十四歲少年本來同媽媽同埋十三歲嘅妹妹一家三口相依為命，慘劇入面一家三口好似平時一樣響屋企共享天倫。去到5號晚黑十一點幾，媽媽將瞓到好冧嘅女抱入房到，當時少年亦冇察覺媽媽有咩異常，就好似平時咁響自己間房到瞓，平日都習慣由媽媽叫醒嘅少年瞓到6號朝早十一點幾先醒，當時佢已經覺得好奇怪點解媽媽冇叫佢起身返學，少年就馬上去到媽媽同妹妹間房睇吓咩事，發現間房反鎖咗，叫極都冇人應，間房又冇嗮聲，心知不妙。彷徨無助嘅少年就即刻打電話響大陸做嘢嘅老豆，由老豆再通知朋友來協助。當朋友去到現場開門後，發現媽媽同妹妹倒轉瞓響另一間房嘅床到，不省人事，床邊留有一個裝住炭灰嘅器皿，於是立即報警求助。救護員接報趕到，證實兩母女已經死咗。之後司警到場調查，執走證物之後走咗，但係冇發現遺書。初步相信有人響嗰女瞓到好冧嗰時，帶埋個女燒炭自殺。一夜之間痛失至親嘅少年彷徨無助，社工局之後亦派員到場了解同跟進件事，協助少年撫平傷痛。社工局話目前正密切跟進少年嘅心理狀況，如果有需要，或者會提供臨床心理治療。響大陸做嘢、已經同媽媽分開咗成年幾嘅老豆亦響6號晚黑返來處理件事。據了解，少年媽媽懷疑因個人問題陷入財困，所以搞出呢次家庭慘劇，亦有街坊話曾經見過死者出入賭場，但確實嘅自殺原因有待警方調查。慘劇入面嘅媽媽姓吳，三十九歲，係職業司機。個女姓李，十三歲，據了解同大佬讀埋同一間北區中學。
2009年12月12號晏晝四點幾威苑花園大廈，警方接報有人從高處跌落地，跌咗落二樓平台。消防救護員到場證實傷重不治。司警接手調查，初步確認死者身姓梁，四十四歲，但係暫時未確定佢係差錯腳跌落樓定跳樓自殺死，暫時未將案件分類。
滕毅康

滕毅康（Hong Tang，2005年8月4號—）係香港YouTube頻道試當真成員，2022年參加《校花校草2022》攞到校草第三名，2023年參與紀錄自己應考香港中學文憑考試嘅紀錄片《公開試當真》（2024年上畫）。

兩次偷嘢
2024年8月19號，傳媒報道滕毅康喺觀塘裁判法院承認一項盜竊罪，案情指佢2024年5月9號涉嫌喺牛頭角淘大商場連鎖日本超市Don Don Donki偷竊價值689.2港紙嘅貨品被控盜竊罪，當中主要係食物，被判罰款3,000港紙。
案件宣判後，滕毅康曾喺社交平台Instagram發文致歉，坦承「一時貪心犯下過錯」，並表示對辜負公司栽培同觀眾期望深感後悔。佢道歉提到試當真要員許賢，感謝對方「畀咗我前所未有嘅機會」，並聲稱「未來嘅每一日做好自己，唔再令大家失望」。
2025年1月5號，滕毅康同18歲姓廖女性朋友喺鰂魚涌康怡廣場Fresh百貨店涉嫌偷咗一包生果同埋兩包薯片，總值大約60蚊，無俾錢就走，即刻被男保安截停同報警。差人拉咗佢哋二個返柴灣警署，之後獲准保釋候查。
仁川國際機場

仁川國際機場（粵拼：jan4 cyun1 gwok3 zai3 gei1 coeng4，韓文：인천국제공항，IATA代碼：ICN，ICAO代碼：RKSI）係南韓最大嘅民用機場，喺仁川中區，離首爾市中心約莫70公里，2001年啟用，處理金浦國際機場本來嘅國際航班。
仁川國際機場係南韓國際客運同貨運嘅航空樞紐，係亞洲第6最忙嘅國際機場，同時亦係南韓最大兩間航空公司大韓航空同韓亞航空嘅主要樞紐。

歷史
喺飛機上面望落去機場，2013年
喺1988年漢城奧運之後，韓國嘅國際航運量多咗好多，特別喺1990年代後，之前漢城金浦國際機場已經出現好多徵兆佢已經無法繼續應付增長嘅航運量。為咗減輕金浦機場嘅壓力，喺1992年11月開始新機場嘅建設工程，希望未來能成為區域嘅航運中心。仁川國際機場建築喺永宗島同龍遊島間嘅人工填海地上，共用咗8年時間去起同時再加上6個月嘅試營運時間，直到2001年3月先正式啟用。機場預計分期建造完成，啟用初期處於第一期完工嘅狀態，目前已完成第二期建造工程。
阿巴斯基阿魯斯達米

阿巴斯基阿魯斯達米（1940年6月22號—2016年7月4號）係伊朗一個電影導演、編劇同製作人，作品有《櫻桃的滋味》等等。
阿爾克馬爾青年隊

阿爾克馬爾青年隊（英文：Jong AZ）係荷蘭阿爾克馬爾一間職業足球球會，依家踢緊荷蘭乙組足球聯賽。
佐治馬哈里斯

佐治馬哈里斯（英文：George Maharis，1928年9月1號—2023年5月24號）係美國一個男歌手同演員，作品有《夾縫》同《疊魔驚潮》等等。
佐治查格里斯

佐治查格里斯（英文：George Chakiris，1934年9月16號—）係美國一個男演員，佢喺1961年憑住電影《夢斷城西》攞到奧斯卡金像獎最佳男配角同埋金球獎最佳電影男配角。
佐治賓斯

佐治賓斯（英文：George Burns，1896年1月20號—1996年3月9號）係美國一個男演員同歌手，嚟自紐約，喺1975年憑住《扭計冤家》攞到奧斯卡金像獎最佳男配角。
袁澧林

袁澧林（粵拼：jyun4 lai5 lam4，英文：Angela Yuen，1993年10月25號—）係香港女模特兒同演員，2015年幫美心拍賀年廣告而有「美心少女」呢個名，亦拍過電影《碟仙碟仙》。佢而家係ViuTV嘅藝員，2016年4月頭因為幫ViuTV拍開台預告節目《We I U》而開始出名，被譽為「ViuTV女神」；又因為佢喺呢套節目嘅形象似文青，又譽為「文青女神」。

簡歷
袁澧林細個住沙頭角，小學讀粉嶺公立學校，中學讀聖公會陳融中學（中文：聖公會陳融中學），中五畢業。其後喺上水官立中學畢業，進入香港浸會大學國際學院（中文：香港浸會大學國際學院）修讀副學士，並再升讀香港浸會大學。2017年喺香港浸會大學會計系學士畢業。
袁澧林喺讀大學期間開始做兼職模特兒，憑2015年美心賀年食品廣告開始多人識，同年5月同種星堂（StarzPeople）簽訂咗三年期嘅經理人合約，做佢旗下藝人。
袁澧林喺2016年演出ViuTV開台預告節目《We I U》而再一次畀大眾關注，得到「ViuTV女神」同「文青女神」嘅稱頌，到2017年先後擔正做電影《那一年，我17》同ViuTV劇集《前度》嘅女主角。同年7月，佢惹到官非，畀經理人公司告佢私自喺出面接工作。
袁澧林個樣同另一藝人廖子妤好似，ViuTV劇集《三一如三》同電影《春嬌救志明》都專登搵佢哋做兩姐妹。
袁澧林之後拍過一啲電影，當中2022年嘅《窄路微塵》擺脫佢「文青女神」嘅刻板印象，更憑呢個角色入圍第41屆香港電影金像獎最佳女主角提名。
佐治·伊士曼

佐治·伊士曼（George Eastman，1854年7月12號—1932年3月14號）係美國一個創業家、發明家、攝影師、慈善家同埋出資人。
佐治羅米路

佐治羅米路（英文：George A. Romero，1940年2月4號—2017年7月16號）係美國一個男演員同導演，作品有《殺出狂人鎮》同《喪屍出籠》等等。
真柯利

真柯利（英文：Gene Autry，1907年9月29號—1998年10月2號）係美國一個男演員，作品有《殖邊虎將》同《綠野神駒》等等。
加利洛活

加利洛活（英文：Gary Lockwood，1937年2月21號—）係美國一個男演員，作品有《霹靂雙虎將》同《青春夢裏人》等等。
阿拔圖格蘭拿度

阿拔圖格蘭拿度（西班牙文：Alberto Granado，1922年8月8號—2011年3月5號）係阿根廷一個醫生、作家同科學家，佢係哲古華拉喺拉丁美洲遊埠嗰陣嘅同伴，亦都係古巴聖地牙哥醫學院嘅創立人。

戲
喺電影《哲古華拉少年日記》入面，Rodrigo de la Serna就係扮佢呢個角色。
范曹通

范曹通（英文：Franchot Tone，1905年2月27號—1968年9月18號）係美國一個男演員同導演，作品有《窈窕淑女》等等。
康樂新邨

康樂新邨響澳門半島花地瑪堂區永康街、馬場海邊馬路、市場街同永樂街，係屬於房屋局嘅經濟房屋。

僭建
2011年4月，黑沙環康樂新村第二座十二樓一個單位業主響隔熱層上面懷疑僭建一個住宅單位，僭建物入面有廚房、洗手間同間房，重養埋寵物，種咗大量植物，有啲植物嘅根不停咁生，令到隔熱層長期滲漏水，亦都孳生咗好多蚊蟲。戶主曾經寫信到衛生局投訴，情況先有啲改善，但係重未解決。而樓下十一樓居民話，懷疑僭建物搞到滲漏水，三年入面係咁同工務局、樓宇滲漏水中心同公衆服務暨諮詢中心投訴，懷疑僭建單位唔單止冇拆到，重加建埋鐵篷遮住。雖然曾經同十二樓相關業主理論，但係對方態度唔好，重話冇可能拆除。由於懷疑僭建單位所種嘅植物，搞到其他單位啲牆滲漏水。希望有關部門正視，盡快協助清拆僭建物。
首爾

首爾（粵拼：sau2 ji5；韓文：서울 Seo-ul）係大韓民國嘅首都，早響公元前18年開始建設。首爾本來叫做漢陽，日治時期就叫京城。戰後中文就叫佢做漢城（hon3 sing4），但係서울其實係韓文固有詞，無對應漢字，而「漢城」只係中文為方便沿用舊名，直至到韓國官方公佈用譯音「首爾」為正式中文名。行政上叫首爾特別市（韓文：서울특별시／서울特別市 Seo-ul teukbyeolsi）。
首爾係南韓最大嘅城市，雖然面積只有605平方公里，但係人口就有成1000萬，如果計埋周邊嘅地區，佢就係全球第三大城市。
首爾亦係2013年廣州國際城市創新獎嘅其一得獎嘅城市。

歷史
李朝前期嘅中國人曾經用「徐伐」、「徐弗」標記，李朝後期曾經喺官撰《東國文獻備考》等史書中用「徐遠」標記，安正福、李德武、金正浩三人分別喺《東史講》、《兩頁志》、《大東地志》中用「徐蔚」、「徐兀」、「徐鬱」嚟標記。其中「徐遠」係史書用得最多嘅漢字標記。

地理
首爾位於朝鮮半島嘅中部，離板門店有30公里。佢響漢江嘅下游位置，西面就係仁川港。
首爾舊稱漢陽，漢係漢江，而陽係江北，即係漢江之北咁解。舊時王城就響漢江北面。

氣候
首爾屬溫帶大陸性濕潤氣候。夏季受北太平洋高氣壓影響，高溫多雨；冬季受西伯利亞氣團影響，低溫乾燥。

交通
首爾有京釜高速國道通去釜山，而2004年開通嘅韓國高速鐵路（KTX），大大縮短咗往來韓國其他地方同首爾嘅交通時間。
由2001年開始，首爾嘅國際機場由金浦國際機場搬去新嘅仁川國際機場。

地標
63大廈，由1985年落成到2004年，佢係全韓國最高嘅大廈，有63層樓咁高。
首爾塔
江南區COEX
景福宮
青瓦台
清溪川

運動
首爾曾經舉辦過三次大型體育盛事，第一次係1986年嘅第10屆亞洲運動會，第二次係1988年嘅第24屆夏季奧運會，第三次就係2002年嘅世界盃。

改名風波
2005年1月19號，當時嘅漢城市長李明博公佈漢城將會改咗個中文名叫「首爾」。當時中國大陸好多人都唔接受呢個名，有觀點指出韓國想將首爾改名係出於「去中國化」或者係「自我文化中心」，過咗一年，連中國大陸嘅新華社都開始用「首爾」。
生命之河

《生命之河》係由宋濤同張冀填詞，宋濤作曲，王菲同那英演唱。呢首歌係電影《奪冠》片尾曲。
張冀

張冀（1976年—），係中國大陸編劇、導演、製片人。2024年，佢當選中國電影家協會副主席。
秦

秦（粵拼：ceon4；前900年到前206年）係中國古代一國，故稱秦國，初時姬周分封嘅諸侯，經歷春秋戰國，四處征伐，國土日漸強大。前249年滅姬周，斷代史姬周結束。到前221年全滅六國，統一中原。嬴政稱王帝，斷代史為秦朝或秦代。前207年，秦三世皇帝子嬰向劉邦投降，秦國亡，短暫秦朝終。

史
秦人祖先有唔同傳說，由商一直到周。
前900年，周孝王姬辟方因養馬封嬴非子於秦邑。非子為秦國開國君主。
此後幾世，都為周王守邊，防範西戎。
前770年，秦襄公嬴開護送周平王東遷，升為諸侯（本來他是附庸國），並說由西戎奪回的土地都歸秦國。傳到秦穆公，他攻打西戎，成為春秋五霸其中一個（雖然有人說不是）。春秋時期晉國佔領崤函古道，令秦國難以稱霸。在秦獻公時，廢除活人陪葬。魏國攻打河西（黃河以西），佔領長達八十年。前350年，秦遷都咸陽。到秦孝公任用商鞅，進行了兩次商鞅變法，令秦國國力大大提升，並修復河西。秦孝公死後，商鞅被車裂，但制度仍然存在。在秦武王時兼併巴蜀。在公元前二六二年，韓國把上黨郡讓給趙國，秦國入侵趙國，史稱長平之戰。秦將白起坑殺四十萬兵卒。趙國無力抗秦。前230年至前221年，秦王嬴政消滅六國（依次序：韓、趙、魏、楚、燕、齊），建立第一個統一同中央集權嘅帝國，史稱秦朝。
前221年，秦國消滅六國的最後一個—齊，秦朝開始。前207年，第三任秦王子嬰向楚將劉邦投降，秦朝亡。
大利奧阿真圖

大利奧阿真圖（意大利文：Dario Argento，1940年9月7號—）係一個意大利嘅男電影導演、製片人、編劇、作曲家、導演，佢喺1966年出道。
谷愛凌

谷愛凌（Eileen Feng Gu，2003年9月3號—）係美國出世嘅華裔自由式滑雪運動員，擁有美國籍。2019年表示有埋中華人民共和國國籍。
佢喺2022年冬季奧林匹克運動會，代表中華人民共和國攞兩面女子自由式滑雪金牌，係呢個項目歷嚟最後生嘅金牌得主。不過喺運動會期間，被外地傳媒揭發擁有中國（大陸）同美國雙重國籍，理論上違反中共法例，而喺社交媒體回答政治敏感問題時，亦䑛咗嘢，因此惹嚟政治同法律聲討。
鄒旻諾

鄒旻諾（英文：Eric Zou，1987年11月5號—）係香港男歌手，2012年山東衛視《天籟之聲》全國第7名，2015年香港無綫電視《超級巨聲4》總冠軍。
陳澤鴻

陳澤鴻（英文：Goo Chan，1997年10月8號—）係香港唱作人，藝名GooChan，2021年開始幫其他歌手作曲編曲，2023年正式出道。
韓丹桐

韓丹桐（Han Dantong，1989年11月14號—）原名韓丹彤，係中國女演員、歌手，喺山東濟南出世，中央戲劇學院畢業。
高藝

高藝（英文：Koe Yeet，1992年1月17號—）係馬來西亞女演員，2006年用童星身份出道。
10月13號

10月13號係公曆年嘅第286日（閏年第287日），離年尾重有79日。
<< - 10月 - >>



大件事
1773年：法國天文學家Charles Messier喺獵犬座發現漩渦形銀河系，距離地球23萬光年。
1860年：英法聯軍之役，英法聯軍攻陷北京。
1949年：中國少年先鋒隊建隊紀念日。
1964年：蘇聯三位太空人响太空軌道留咗24個鐘頭之後返返地球，响莫斯科受到熱烈歡迎。
1980年：長沙灣道同楓樹街交界嘅香港地鐵荃灣綫建築地盤距離地面三十米深嘅加壓隧道內一個電箱爆炸火燭。一個助理消防區長帶六個人入隧道救火時殉職。
1982年：波蘭格但斯克船廠工人由團結工會領頭罷工。
2000年：高行健成為首位唐人攞諾貝爾文學獎。
2006年：創立「窮人銀行」孟加拉鄉村銀行嘅孟加拉國經濟學家尤納斯攞諾貝爾和平獎。
2008年：道瓊斯工業平均指數勁升936.42點，收報9,387.61點，係該指數最大單日點數升幅。
2010年：喺2010年智利礦坑意外被困69日嘅33名礦工獲救，過程更被電視直播，觀眾超過1億。
2016年：卜戴倫攞諾貝爾文學獎。
2021年：挪威孔斯貝格襲擊（書面挪威文：Massedrapet på Kongsberg），5死3傷。
2022年：北京四通橋抗爭。
2024年：香港動植物公園一日內有8隻動物死咗，包括一隻白臀長尾猴、一隻松鼠猴、三隻棉頂狨猴同三隻白面僧面猴。
2024年：第6屆澳門行政長官選舉，由岑浩輝當選。
12月23號

12月23號係公曆年嘅第357日（閏年第358日），離年尾重有8日。
<< - 12月 - >>



大件事
1888年：荷蘭畫家梵高用剃鬚刀割咗自己左耳畀個妓女。
1913年：美國國會通過《聯邦儲備法》，聯邦儲備制成立。
1933年：法國一架行走巴黎至斯特拉斯堡嘅火車響駛至南錫車站撞向另一架火車，十三列車卡撞爛晒，220死。
1947年：原子粒（transistor）喺美國新澤西州嘅貝爾實驗室對外公開。
1954年：人類器官移植第一次成功—Joseph Murray同J. Hartwell Harrison醫生將Ronald Herrick嘅腎移植畀佢孖生細佬Richard Herrick。
1958年：日本東京鐵塔完工開幕。
1966年：英國皇家空軍撤離香港。
1972年：尼加拉瓜首都馬拿瓜6.5級地震，超過10,000人死。
1980年：香港政府批准地下鐵路公司起地鐵港島綫，貫通上環至柴灣。
1990年：香港深水埗南昌街一座九層高樓宇四級火，六死五十傷，呢次係第一次有消防車「長臂猿」雲梯屈曲跌落嚟。
1990年：斯洛文尼亞全民公決，八成八嘅投票人贊成脫離南斯拉夫獨立。
1996年：中華民國召開國家發展會議，會期至12月28號。
2003年：中國石油喺重慶開縣嘅氣田爆炸，超過二千人硫化氫中毒，243死。
2005年：乍得向蘇丹宣戰。
2006年：聯合國安全理事會一致通過1737號決議制裁伊朗，要求伊朗停止鈾濃縮活動，承擔核不擴散嘅義務。伊朗外交部對此發表聲明，指出呢個決議係「非法行為」。
2007年：沙馬贏咗大選成為泰國第25任總理。
2007年：第3屆烏茲別克總統選舉，由伊斯蘭·卡里莫夫連任。

響呢日死嘅人
1834年：Thomas Robert Malthus，英倫神職人員同學者
1888年：柯獵焚，英國作家
1948年：廣田弘毅（日文：広田弘毅），日本外交官、政治人
1948年：東條英機，日本軍人，戰犯
1951年：銀里奇·山度士·迪舍波羅，阿根廷作曲家
1959年：哈利法克斯伯爵，英國外交官同貴族
1970年：查理勒高士，美國演員
1972年：Туполев, Андрей Николаевич（俄文：Туполев, Андрей Николаевич），蘇聯飛機設計師
1974年：原田淑人，日本考古學家，外號「日本近代東洋考古學之父」
1978年：玉井操，大日本帝國足球員
2004年：拉奧，印度總理
2005年：姚文元，中國政治人物，「四人幫」成員
2009年：阿沛·阿旺晉美，第三、四、五、六、七屆全國人民代表大會常務委員會副委員長，中國人民政治協商會議第三、八、九、十、十一屆全國委員會副主席，中國西藏文化保護與發展協會會長。代表西藏地方政府同中央人民政府簽訂《十七條協議》
2013年：卡拉殊尼哥夫，蘇聯軍人、工程師、槍械設計師
2015年：鄒少官，臺灣演員
2015年：陳鷺蕓，中國籃球員
2016年：蕭元，中國作家、出版家同美術史家，筆名北方
2018年：高玉倩，中國京劇演員
2024年：鮑特瑟，蘇里南總統
魯爾加斯亞

魯爾加斯亞（西班牙文：Raúl García，1986年7月11號—）係西班牙一個男足球員，踢開中場，而家效力緊西甲球隊畢爾包體育會。

威水嘢
呢節要加長。
生力啤酒人

生力啤酒人（英文：San Miguel Beermen）係菲律賓嘅職業籃球球會，依家打緊菲律賓職業籃球聯賽。
馬高安地奧利

馬高安地奧利（意大利文：Marco Andreolli，1986年6月10號—）係意大利一個男足球員，踢開後衛，而家[咩時候？]幫緊意甲球隊基爾禾踢波。
馬菲斯紐尼斯

馬菲斯紐尼斯（英文：Matheus Nunes，1998年8月27號—）係葡萄牙一個男足球員，踢中場，而家[咩時候？]效力緊英超球隊曼城。
馬田祖

馬田祖（粵拼：maa5 tin4 zou2，荷蘭文：Martin Jol，1956年1月16號—）係荷蘭足球領隊、前足球員。球員時期踢中場，時效力過拜仁慕尼黑、川迪、西布朗足球會、高雲地利城足球會同荷蘭足球代表隊。
廣州電視台購物頻道

，簡稱廣州購物頻道，又嗌粵購頻道（jyut6 kau3 pan4 dou6），係廣州電視台屬下冇咗嘅購物頻道，主要播電視購物為主嘅節目，播出語音初期係純粵語，喺2016年7月20號到2016年9月初轉播邑購節目時出現過普通話節目廣播。
呢個頻道係中國內地第一間專業電視購物頻道。頻道播出期間，喺廣東地區接收方面，U互動凈得廣州、肇慶同佛山地區收到，有線版除深圳地區外都可以收到。

史
頻道喺2016年5月30號～2016年8月底，深夜到天光無耐時重喺度播緊電子大圓測色板。以往呢個時段重有購物節目播出。
頻道喺2006年4月28號開播，早期佢同粵購合作，一齊推出咗以電視營銷嘅電視節目嚟對抗其它電視台嘅購物頻道。播出期間都係純粵語做廣播，一日24個鐘都有節目。
2016年5月30號挨晚就嚟落班時分（UTC+8），電視台屬下嘅單位——粵購公司（全名係廣州粵購電子商務有限公司）向電視台話間公司唔掂，波士蕭孝銘同財務都攞咗好多錢走佬，而粵購嘅牌照畀咗浙江嘅一間公司用，屬下嘅直屬企業——廣州飛羊（全名係廣州飛羊影視傳播有限公司）啲人因為差公司嘅場地租金及其它費用而俾電視台抨走，令供應商啲庫存商品因為冇人搞而冇辦法退出，期間重出現拖糧情況。
由於出咗呢單個案，電視台播出嘅節目變成翻炒節目為主，一日嘅節目播出亦大幅縮水到15個半鐘（08:00開台，23:30收台）。雖然2016年7月20號恢復返播購物節目，但改成邑購（江門電視台購物頻道）節目，開播時間亦延長到18個鐘（06:00開台，00:00收台），但隨後被打回頭成07:00開台，23:30收台。
2016年9月初，頻道改播成時尚生活街嘅節目（翻炒為主），節目亦恢復返24個鐘播出。但喺同年11月7號深夜，頻道喺未對外公佈嘅情況下而停播咗11日。恢復播出之後，由於節目質量越嚟越差，節目收視幾乎爲零。
2020年5月19號，經廣電總局批復，由於廣州電視台要開播南國都市4K頻道，所以要決定將少兒、生活同購物三個頻道嘅高標清版停播。直到同年6月8號零時三十九分，頻道亦正式宣佈停播，即係有住十四年嘅購物頻道亦正式成爲歷史。
嚤囉雞飯

嚤囉雞飯（粵音：mo1 lo1 gai1 faan6），又寫做摩羅雞飯，係一款起源自澳門茶餐廳，之後傳到香港嘅菜式，基本上有一塊煎雞扒，配搭加咗提子乾嘅黃色香料飯。澳門嘅嚤囉汁多數用黃薑粉整，色水偏黃；香港嘅嚤囉汁多數用番茄醬整，色水偏紅，一般澳門食家會認為港式做法嘅嚤囉雞同沙丹雞扒冇分別，唔正宗。

起源同發展
摩羅雞飯係澳門嘅一道好受歡迎嘅傳統美食。佢嘅起源可以追溯到澳門嘅葡國統治時期啦。葡國人喺澳門帶嚟嘅飲食文化對佢有好大嘅影響。
摩羅雞飯嘅做法一開始係由葡國人嚟澳門嘅時候引入嘅，佢哋將傳統葡國風味同當地嘅食材同煮食技巧結合埋。傳統嘅摩羅雞飯主要材料有飯、雞肉、蘑菇同其他香料，經過慢慢煮熟，令啲味道全部混合埋一齊。
不過，隨住時間嘅流逝同埋澳門嘅多元文化嘅發展，摩羅雞飯開始融合咗唔同嘅文化同煮食技巧。例如有菲律賓人、印度人、越南人同印尼人等少數族裔嘅貢獻。佢哋帶入咗自己嘅獨特風味同煮食技巧，令摩羅雞飯更加豐富多元。
經過多年嘅發展，摩羅雞飯而家已經成為澳門嘅代表性美食之一，有好深嘅文化意義。佢唔單止代表住澳門嘅多元文化融合，仲反映咗當地人嘅飲食習慣同口味。
摩羅雞飯喺澳門嘅餐桌上非常受歡迎，無論係喺屋企聚餐定係餐廳食，你都可以食到呢個美食。佢嘅調味同口感好豐富，滿足咗唔同人嘅口味需求。
總括嚟講，摩羅雞飯係一道融合咗葡國、菲律賓、印度、越南同印尼等文化風味嘅澳門傳統美食。佢嘅起源可以追溯到殖民時期，而家喺多元嘅文化環境中發展咗出嚟。呢道菜嘅意義唔單止止係飲食本身，仲代表住澳門嘅多元文化融合同埋當地人嘅飲食習慣。
周六食花生

《周六食花生》（英文：Sat Night Show）係香港MakerVille製作嘅娛樂訪談節目，由陳俞希、李禹燊同黃汛一主持，2024年3月30號到10月26號逢禮拜六20:30至21:30喺香港電視娛樂ViuTV播。節目頭三節主持喺錄影廠同嘉賓訪談，當中亦會出現吉祥物生氣；最後一節係《突然探班》，主要係採訪MakerVille作品嘅製作幕後花絮。

節目調動
2024年6月1號：由於 20:30-00:00 轉播《第六屆 KKBOX 香港風雲榜－Time In The Box》，所以停播一次。
2024年6月15號：由於 20:15-23:15 直播《歐洲國家盃2024 - 匈牙利 對 瑞士》，所以停播一次。
2024年6月22號：由於 20:15-23:15 直播《歐洲國家盃2024 - 格魯吉亞 對 捷克》，所以停播一次。
2024年7月20號：由於 20:30-22:30 播《P1X3L 5G On Stage!》，所以停播一次。
2024年7月27號、8月3號同10號：由於原時段直播《巴黎奧運火拼時刻》／《巴黎奧運爭勝一夜》，所以停播三次。
沙丹豬扒

沙丹豬扒，係一款起源自澳門茶餐廳，之後傳到香港嘅菜式，基本上有一塊豬扒加一隻太陽蛋，再加塊火腿片（亦可以用煙肉或者腸仔取代），雜菜豆（青豆，粟米粒，紅蘿蔔粒）伴碟，淋個橙紅色醬汁，醬汁由洋蔥、紅蘿蔔、茄膏等多種材料搞碎煮成，多數配白飯食，即係沙丹豬扒飯。沙丹豬扒塊豬扒亦可以換，譬如可以用雞扒或者魚柳。

名
點解叫「沙丹」，喺澳門有一種解釋。以外文用醬汁同材料嘅命名方式，「沙丹雞扒」應該叫「茄汁雞肉火腿蛋」，而對應嘅葡文係「Carne Galinha c/Fiambre e Ovo à Saturn」，而沙丹同「Saturn」音似，因此俾後人咁樣叫。不過呢個解釋有個問題，就係「Saturn」響葡文無「茄汁」嘅意思。亦有講法係話太陽蛋外形係土星，葡文「Saturn」可以解做土星，所以有呢個名。
2023年FIFA女子世界盃

2023年FIFA女子世界盃係第9屆FIFA女子世界盃，2023年7月20號到8月20號由澳洲同埋紐西蘭一齊搞，最後西班牙贏咗。
2023年亞足協亞洲盃

2023年亞足協亞洲盃，係第18屆嘅亞足協亞洲盃，原定喺2023年6月16號到7月16號喺中華人民共和國搞，但到咗2022年5月14號，中華人民共和國因武肺疫情同埋動態清零政策影響宣佈棄辦，最後响同年10月17號，由亞洲足球協會宣布改喺卡塔爾搞。
因為卡塔爾要避開夏季，而且卡塔爾足球代表隊亦獲邀參加2023年美洲金盃，所以褪遲到2024年1月12號到2月10號搞，最後由卡塔爾足球代表隊順利冧莊。
工展小姐選舉

工展小姐選舉（英文：Miss Exhibition Pageant），簡稱工展小姐，係香港一個選美活動，由香港中華廠商聯合會主辦，喺每年工展會搞。

歷史
第1屆工展小姐選舉喺1952年第10屆工展會搞，頭幾屆係由商會內部做評審，由第6屆工展小姐選舉（1956-1957年）開始改由工展會入場觀眾一人一票投票選出。
近年有參選廠商會搵啲有模特兒經驗嘅女仔做掛名職工，再由佢哋做代表去選美，所以成績零舍標青。
現時有部分工展小姐，選後加入娛樂圈或電視圈，開始個人演藝事業，譬如2004年冠軍呂慧儀同2010年冠軍黃穎君等等。
羅淑佩

羅淑佩（英文：Rosanna Law；1967年12月12號—）係香港主要官員，自2024年12月開始做文化體育及旅遊局局長。

簡歷
羅淑佩1989年加入香港政府，2010年到2016年做旅遊事務副專員；2016年到2020年做政制及內地事務局副秘書長；2020年到2023年做運輸署署長；2023年到2024年做房屋局常任秘書長兼房屋署署長。

軼事
羅淑佩喺2023年接受電台節目訪問時提到自己係陳卓賢嘅歌迷，所以畀坊間叫做「Hellosss署長」（「Hellosss」係陳卓賢歌迷嘅外號）、「Ian嫂」，而佢喺公餘時間亦有出席陳卓賢嘅公開活動。
人瑞

人瑞係指年紀100歲以上嘅人，110歲嘅人瑞叫做「超級人瑞」。
2010年9月，美國有世界上最多嘅人瑞，有70,490人；日本排第二，有44,449人。
而根據香港喺2021年人口普查入面發現，有11,575人係人瑞，等於每一萬人入面就有16個人瑞，比例僅次於摩納哥。
日本人瑞騙案

日本人瑞騙案係指啲日本人用其他人嘅人瑞身份嚟呃錢。
日本人瑞喺佢哋嘅100歲生日，會獲得日本首相畀佢哋嘅一隻銀杯同埋一張證明，慶祝佢哋咁長命。而每年9月15號嘅「敬老日」，重係日本嘅國家假日。
2010年6月，日本東京報稱111歲嘅最老人瑞畀人發現已經死咗超過30年，條屍喺床上面變成咗乾屍。案件哄動日本，令當地警方喺全國向105歲以上嘅人瑞展開調查。呢單案之後，警方發現近200名人瑞一夜間「失蹤」。喺其中一單案，一名報稱104歲嘅女人瑞一早已經死咗，個囝將佢嘅遺體放喺背囊長達十年。
喺日本，長者有得攞退休金，過百歲時又會收到政府嘅禮物，但係越嚟越多人擔心呢啲福利制度會畀人濫用。喺其中一單案入面，一個男人喺佢老婆死咗六年之後，重以老婆嘅名義呃咗950萬日圓嘅退休金。
民主進步黨

民主進步黨（簡稱民進黨，英文：Democratic Progressive Party，縮寫DPP）而家係台灣嘅主要政黨之一。1986年喺臺灣解嚴前成立，2000年首次執政、2008年落台、2016年再度執政。主張臺灣本土化、臺灣主體性。曾經主張台灣獨立，但係喺1999年凍結咗台獨黨綱。

歷史
台灣喺1949年開始行戒嚴令，由於戒嚴令限制組黨，所以台灣都係得國民黨同兩個傀儡政黨（民社黨同青年黨），一眾非國民黨嘅人都淨係可以獨立出選，喺民進黨未成立之前，呢班反對國民黨專制統治嘅人就叫做「黨外」。到1986年9月28號，黨外人士藉住喺圓山大飯店開選舉後援會嗰陣提出組黨，與會嘅132人宣佈組成民主進步黨。民進黨第一場國政級嘅選舉就係1986年尾嘅立法院增額選舉，一共攞到12席，但係當時嘅台灣仍然有戒嚴令，民進黨喺嗰陣其實係非法組織嚟，故此所有議員嘅登記重係無黨籍，直到1987年蔣經國解除戒嚴為止。

網站畀香港政府封殺
2021年4月25號下晝開始，香港同澳門唔可以瀏覽民進黨網站，其中民進黨網站就算改用VPN，亦都連唔到，但係台灣網民仍然可以正常瀏覽嗰個網站。至於民進黨其他地區黨部網站，包括民進黨台北、新北市黨部網站，唔用VPN亦可以打開。
支持南韓戒嚴事件
2024年12月4日，民進黨團臉書昨晚先發文指稱：「南韓國會被親北韓勢力操控，南韓總統尹錫悅為守護自由憲政體制，緊急宣布全國戒嚴。台灣立法院藍白各種刪國防預算、違憲擴權、癱瘓大法官、惡修財劃法、恢復年改、鳥籠選罷法、N次阻擋小撲國安提案、百般刁難王義川就職。不要懷疑，Team Taiwan的我們，其實每分每秒、無時無刻都在抵抗世界等級的暗黑惡勢力侵蝕這個國家。」不過，該貼文發出不久就被刪除。
嘩嘩嘩！打到嚟！

嘩嘩嘩！打到嚟！，係吳君如純個人風格嘅時尚清談節目，經香港商業電台2台出品，1997年首播。廣播時間通常都嚮夜晚到凌晨。其他節目主持人先後重有杜汶澤、鄒凱光、谷德昭、李力持、谷德昭、田蕊妮、吳鎮宇、森美、何國良、詹志民、張家豐、黃伊汶等。

節目環節
城中人物專訪：黃子華、張達明、李力持、葉劉淑儀、李嘉欣、商天娥、劉嘉玲、陳百祥、盧海鵬、樂易玲、方力申、鄧麗欣、林建岳等。
《三個搵一個》，估真係以前職業做過。
廣播劇《神姑俠侶》
陳鎮欽

陳鎮欽（Tan Cheng Kim），在香港新加坡商人，自1993起加入G.A.控股有限公司，之後擔任汽車經銷部總經理，曾經係公司嘅執行董事。

獲野雞大學頒發院士資格
佢報稱攞到亞洲知識管理學院資深院士同林肯大學資深院士資格，但有線新聞喺2019年報道，亞洲知識管理學院其實係一間野雞大學，佢聲稱嘅林肯大學亦只係亞洲知識管理學院嘅一個野雞大學名，未獲認可，比錢就有得攞佢哋唔同嘅頭銜。
喺2012年6月，G.A.控股有限公司曾經就有關學歷爭議發表聲明，話陳嘅工商管理碩士同機械工程文憑以及行業經驗、知識同技能，係佢被委任為執行董事嘅主要因素，有關博士同院士資格對於委任並唔重要。
林煒橋

林煒橋，香港親中派政治人物。

選舉經歷
佢係香港親中派嘅成員，支持所謂『愛國者治港』嘅主張，又支持並透過關愛隊幫助推廣北京未經諮詢或香港人同意，強行訂立嘅《港版國安法》。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
濟臣·古剎

濟臣·古剎（法文：Jason Kouchak，[ˈdʒeɪsən kuʃak] ( 聽)；1969年—）係法國嘅鋼琴家、作曲家同歌手，隆河-阿爾卑斯里昂人，俄羅斯海軍司令亞歷山大·古剎嘅仔。佢喺世界各地都有作品同演出（包括部分公益活動）。

生平
濟臣·古剎喺1969年喺里昂出世。細個時喺西敏公學讀過書，重喺皇家音樂學院同愛丁堡大學學過古典鋼琴。1990年出道後先後錄咗五餅帶，其中有兩份喺艾比路錄音室入面錄。重試過喺BBC同NHK表演過自己嘅音樂作品同參與過全球巡迴演出。1990年8月21號搞過瑪嘉烈公主60歲生日嘅慶祝晚會演出。同年12月19號喺哈姆雷特嘅電影首映禮入面做過表演。
之後嘅1995年神戶大地震慈善活動同1998年喺倫敦嘅維多利亞及艾伯特博物館搞過鋼琴演出，份作品喺1998年冬奧會由滑冰選手佐藤由香負責演奏。
2008年爲車路士藝術會嘅安祖羅伊德韋伯（英文：Andrew Lloyd Webber）同埋重新編過首《月亮代表我的心》嘅歌。2010年3月1號嘅蕭邦200周年紀念音樂會出席過。2011年同2013年同皇家愛樂樂團一齊，為勝利日演奏咗俄羅斯歌曲——《黑暗夜色》。2012年1月18～22號喺斯里蘭卡加勒辦嘅文學節（英文：Galle Literary Festival）同湯·斯托帕德（英文：Tom Stoppard）搞過同臺演出；同年3月1號喺巴黎嘅英國大使館演奏過蕭邦啲歌；同年12月1號，喺倫敦舉辦嘅國際象棋經典大賽（英文：London Chess Classic）開幕式搞過鋼琴獨奏音樂會；亦做過香港表演同做法國文化協會成立20週年嘅音樂總監。
2015年3月4號嘅阿聯酋航空文學節開幕典禮入面表演過《天方夜譚交響組曲》，重成為2016年文學節嘅官方主題曲。
灼見名家

《灼見名家》（Master Insight Media）係一間香港網絡媒體，2014年由利承昌集團主席潘燊昌注資成立，《信報財經月刊》前總編輯文灼非擔任社長及行政總裁。
灼見名家主要經營一個網上刊登唔同作者作品嘅新媒體平台、YouTube頻道，同搞各種論壇活動。
就傳媒立場，文灼非接受香港樹仁大學新聞與傳播學系訪問，表示《灼見名家》「只做有深度的報道以及各名家的觀點，並採取不取態，不標籤的立場，希望盡量避免有政治色彩，保留兩邊讀者。」，又唔介意中資入股媒體，因為呢種情況難以避免，「最重要是能為媒體提供一個理想的工作平台」。
直升機場

直升機場，着陸地一種，畀直升機升降。直升機唔似飛機要跑道，有細塊地方就可以起飛降落。有時甚至可以臨時搭個臺，就可以升降。
有唔少其他名，直升機坪、直升機升降坪、直升機降落場、直升機停機坪等。
場可以起開唔同地方，只要有啲開揚，唔易撞到就可以。開塊平地，山上得，海邊得，共用場地得，大廈天臺得，船上都得。豪華大廈大宅酒店常見，當的士咁搭，亦有用來火災逃生用。好似海上鑽油臺，就會起來直升機交通。有唔係直接實地，而升高搭個平臺，就叫直升機甲板。
直升機場方便速速運傷者。緊急地方，好似醫院咁都可能有。運送差人，差館可能有。軍兵卒，兵房有亦可能有。而當今水軍船艦必備。
一般場上畫咗圈工字咁，實情圈中間取自英文字H，代表直升機。有時天臺嗰啲，就寫埋限幾重，限轉到幾大。有啲地方航空管理管埋直升機場，有編號。
直升機大多數細架，然而軍事會用啲好大架，垂直升降飛機，就有更大直升機場，叫垂直機場，慳返跑道位。
福佳始終有你

《福佳始終有你》係首歌，響互聯網上流傳，改編自香港特別行政區成立十周年紀念主題曲《始終有你》。演唱者模仿原作嘅唱腔，歌詞帶出香港主權移交以來嘅紛爭。首歌響5月27號（香港時間）上傳到YouTube，兩個禮拜半有超過48萬人次睇過，亦曾引起香港傳媒關注。
歌詞同片段涉及嘅事，包括維港巨星匯風波、董建華做行政長官時嘅政策，好似八萬五起樓計劃、香港普選、拆天星碼頭、六七暴動策劃人楊光受勳、程翔事件，重有民建聯主席馬力喺2007年5月對六四事件嘅評論。
歌詞由香港博客林忌寫，由網民各自唱一段，收齊晒之後，再揀效果最好嗰幾段夾埋成首歌，成個過程都係網上做，合唱嘅人無過見面。影像版由RebuildHK嘅網主Freeman幫手剪輯，音樂版由「神秘人一號」整。

背景
2007年，香港政府安排咗好幾個歌手唱《始終有你》，講香港人奮鬥歷程同回歸中國嘅心情，嚟慶祝過渡10週年。2007年5月，香港立法會議員馬力反對香港中學先生叫六四事件做「屠城」，又質疑坦克可唔可以壓學生成肉餅，報章引述馬力話：「搵隻豬嚟測試下就知道會唔會變成『肉餅』。」言論響香港迴響，民主派鬧佢，民建聯亦批評佢失言。
趁住香港回歸近10週年同六四事件18週年，香港博客林忌改咗《始終有你》嘅歌詞，來批評特區政府施政同埋嘅馬力言論。首歌上傳咗去YouTube之後，《蘋果日報》、《明報》、《信報》、《經濟日報》、香港電台同埋有線電視都報道過。

片段
隻歌嘅影象版本除咗有講天星碼頭事件同2007年馬力嘅六四言論，重有香港回歸10年嚟觸目嘅事同人，有SARS、董趙洪娉、七一遊行、六七暴動有份嘅楊光受勳等。人物畫面包括鄔維庸、何鴻燊、曾憲梓同埋林瑞麟呢啲所謂「保皇」嘅人。

反應
自影像版本喺2007年5月27號上傳至YouTube後，到6月14號為止睇過嘅人超過47萬。跟住有好多媒體包括《蘋果日報》、香港電台節目《晨光第一線》、《頭條新聞》、《講東講西》、《e個世界》、《LTV Café》，重有香港有線電視嘅《香港刺針》都響節目裏面講呢首歌。六月四號喺商業二台時事節目《在晴朗的一天出發》、信報城市筆記《福佳三次方》、信報《互聯網力量不可擋》、明報副刊自由談有讀者投稿。都有關於呢隻歌嘅嘢。
歌曲上傳咗去Youtube之後一日，有網友喺中文維基百科為呢首歌開咗篇文，但有管理員質疑歌曲重要性唔夠而提出刪除，引起刪文嘅政治動機猜測，曾經引起爭議。《蘋果日報》報道過，重叫支持刪除嘅人做「保皇主義者」。而家因主題知名度足夠，留住篇文，事件平息。
而喺2007年6月29號，美國《華盛頓郵報》集團屬下嘅政論雜誌《Slate》，特別以大篇幅介紹呢首歌，藉此反映香港人對馬力嘅言論，以及對北京嘅不滿。

仆街諧音？
歌名入面嘅「福佳」，聽落好似「仆街」，所以有人當《福佳始終有你》做「仆街始終有你」。不過，作者林忌響佢自己個博客話，福佳只係「福」同「佳」咁解；又話「馬力」係功率單位馬力，而唔係香港立法會議員馬力。
另外，因為「佳」字字形似「娃」字，所以曾經有人以為首歌嘅歌名係同北京奧運吉祥物「福娃」有關嘅《福娃始終有你》。
天主之母節

天主之母聖瑪利亞 節日，簡稱天主之母節，係羅馬天主教節日，喺每年1月1號，係聖誕期嘅一部分。
喺某啲地方，天主之母節係每年三個當守節日之一；但係喺香港唔係。
一個香港·十種玩法 過節篇

《一個香港·十種玩法 過節篇》（英文：10 Festive Ways to Enjoy Hong Kong）係香港無綫電視嘅資訊節目，由江美儀主持，同嘉賓一齊介紹香港過節嘅飲食同娛樂嘅好去處。節目由2024年12月9號到12月20號逢禮拜一到五22:30到23:05喺翡翠台播。
周中

周中（1949年—）係香港廚師，1960年代入行，退休前係香港凱悅酒店凱悅軒大廚。佢2006年喺無綫電視節目《美女廚房》做評判而獲公眾認識。

演出
呢個表唔完整，歡迎加料。
徐蒝

徐蒝（英文：Margaret Xu）係香港廚師，亦做過煮食節目主持。

簡歷
徐蒝本嚟係做廣告創作，做過廣告公司創作總監，後尾因為佢自細對煮嘢食嘅興趣，之後發展做一個專業廚師，亦係食品設計師，開咗間私房菜館。
徐蒝喺2011年開始幫now TV拍煮食節目《煮角》，2017年就幫viuTV拍飲食節目《黑料理》。
徐蒝個個阿哥係前香港廉政公署執行處副處長徐家傑。
美樂花園大廈

美樂花園大廈響澳門半島花地瑪堂區望廈炮台斜坡，係屬於房屋局嘅社會房屋。

背景
2010年4月26號，土地工務運輸局嘅非法工程跨部門常設拆遷組響4月13號到26號，加埋一共搞咗六次行動，包括火船頭街海濱大廈、營地大街德福大廈、營地大街紅窗門大廈、望廈炮台斜坡美樂花園大廈、田畔街嘉輝大廈，同埋媽閣街海安大廈嘅天台同公共樓梯鐵閘，部分已經完成清拆兼恢復大廈天台原來情況，政府之後會同違規人追收清拆費用。響政府行動之後，越來越多收到通知嘅居民，主動到土地工務運輸局遞交拆卸計劃申請書，個別重自行清拆，政府歡迎居民合作。
翡翠廣場

翡翠廣場響澳門半島花地瑪堂區馬場大馬路、看台街、中心街同永寧廣場，係屬於房屋局嘅經濟房屋。

滲漏水問題
政府密切關注翡翠廣場第一座有單位出現滲漏水問題，樓宇滲漏水聯合處理中心先後響2011年12月7號同23號，接獲翡翠廣場住戶反映有單位滲漏水，經過中心跟進同聯絡相關單位，響2012年1月13號同土木工程實驗室第一次檢測四至九樓嘅單位。檢測結論建議，需要上去受影響單位同上層單位檢測半日，所以檢測人員響2012年3月6號進行第二次檢測，發現檢測單位牆身亦受到滲漏水影響，認為重要再到上層單位同部分受影響單位檢測咗半日。經過協調相關單位之後，響7月10號第三次檢測上邊啲單位，中心響8月2號接獲初步檢測報告，發現十二樓一個單位排水管網同九到十二樓一倘單位廚房垂直落水管網滲漏同建議維修。滲漏中心已經即時按照初步檢測報告，要求有關住宅單位維修。樓宇垂直落水管破損，因為涉及公共設施維修，已經要求翡翠廣場管理公司跟進。
黎青龍

黎青龍（英文：Lai Ching Lung，1948年—），香港肝臟科專家，亦係前任立法會議員陳沛然嘅師父。
佢細個讀拔萃男書院，1970年香港大學醫學院內外全科醫學士畢業。1971年起喺香港大學內科學系做工。1987年起研究乙型肝炎嘅治療方法。2003年擔任港大醫學院醫學與肝臟病學教授。2011年出任李國賢基金教授席教授、內科及肝臟科講座教授。2014年退休後都繼續喺醫院、大學做嘢，而家係香港大學李嘉誠醫學院內科學系名譽臨床教授。

家庭
香港教育署前署長余黎青萍係佢家姐[未記出處或冇根據]。
呂慧瑜

呂慧瑜（鄧呂慧瑜），BBS，太平紳士，香港親中派政治人物兼商界人士，係嘉華集團老細呂志和嘅女。

部分公職
滬港婦女會名譽會長
銀河娛樂集團有限公司執行董事
滬港經濟發展協會執委
上海交通大學校董
另外，佢曾獲委任為公司法改革常務委員會、旅遊業策略小組、統計諮詢委員會、香港藝術發展局及海洋公園公司董事局成員同強制性公積金計劃管理局非執行董事。

政治立場
佢係香港親中派一員。自1998年起當選為香港選舉委員會委員。

選舉及提名經歷
喺2016年，佢成為香港特别行政區選舉委員會酒店界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會酒店界委員。之後佢喺李家超無提政綱嘅情況下，有份提名李家超參與2022年香港行政長官選舉。
周卓然

周卓然，香港親中派新民黨政治人物。

選舉經歷
周卓然曾經參與2019年香港區議會選舉落敗，但因為親中派漠視民意，堅持如期修訂逃犯條例，選情大受影響而落敗。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，周卓然曾經以新民黨名義參選地區直選（柴灣），攞到5509票，未能當選。
周厚立

周厚立，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
喺政府大幅度削減直選議席比例之後嘅首次立法會選舉，佢提名李廣宇。
周晉輝

周晉輝，香港親中派西九新動力政治人物。

選舉經歷
曾參與2019年香港區議會選舉但因為親中派逆民意強行支持逃犯條例修訂，選情大受影響而落敗。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，周晉輝曾經以西九新動力名義參選地區委員會界別（深水埗），攞到55票，未能當選。
周森明

周森明，香港親中派政治人。

選舉經歷
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，周森明曾經以民建聯名義參選地區委員會界別（荃灣），攞到121票，成功當選。
周玉堂

周玉堂係香港親中派政治人物兼鄉議局人士，南丫島南段鄉事委員會主席，同時亦係香港做得最耐嘅區議員。

區議會
周玉堂自1982年就成為南丫島南段鄉事委員會嘅主席，重因為呢個位可以一路以當然議員嘅身份成為區議員，係香港唯一一個由區議會成立一路做到依家嘅區議員。同時，佢因為係當然議員嘅身份，即使佢已經係「十朝元老」，但係都未受過選舉洗禮。

選委
喺2016年，佢成為香港特别行政區選舉委員會鄉議局委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會鄉議局界委員。

違規缺席會議
喺政府大幅度削減直選區議會議席之後，佢喺2023年被委任做區議員，但喺2024年3月，佢就被報導違反《履職監察指引》缺席會議。
周瀚

周瀚，香港親中派文化界人士。

政治立場
佢係香港親中派人士，有時會參與親中派香港文化藝術界聯會活動，又 曾經參與公開聯署支持北京未經諮詢或香港人同意，強行訂立嘅《港版國安法》。
周駿達

周駿達，香港親中派政治人。

政治立場
佢係香港親中派人士。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，周駿達曾經以無申報政治聯繫名義參選地區委員會界別（元朗），攞到75票，未能當選。
唐躍峯

唐躍峯，BBS，JP，香港親中陣營政治人、生意人（城市汽車集團老細、香港的士小巴商總會會長），孔教學院常務副院長。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
單志明

單志明，香港親中派人士。

政治立場
佢係香港親中派人士，同《文匯報》友好。
陳雋騫

陳雋騫，香港親中派演藝界人士。

政治立場
佢係香港親中派嘅支持者，曾經有份聯署支持北京未經諮詢或香港人同意，強行訂立嘅《港版國安法》。
華茂新邨

華茂新邨響澳門半島花地瑪堂區永華街、馬場東大馬路同市場街，係屬於房屋局嘅經濟房屋。

背景
2010年4月，華茂新邨有業主同住戶登報紙反映大廈嘅衛生垃圾問題嚴重，房屋局即日派員到場實地了解重逐層睇過，重接觸大廈嘅管理委員會勸喻佢哋要注意公共衛生，之後管理委員會話會發揮職能，根據衛生局響2009年10月發出嘅「預防及控制鼠患和病媒」通告，指出大廈本身嘅垃圾槽，鋪設嘅水電、通訊同縱橫交錯嘅排水管道之類嘅設施，存在潮濕陰暗嘅黑點，為老鼠提供咗最好嘅匿埋同棲身嘅地方。為咗預防同控制鼠患同病媒，對公衆衛生造成嘅危害，衛生局依法決定繼續永久性封閉垃圾槽。督促管理公司加派人手處理同消毒，同埋叫管理員加緊巡查，盡快改善大廈嘅公共衛生。另外房屋局重呼籲華茂新邨業主同住戶盡力配合同支持大廈管理委員會同管理公司嘅工作，當中包括要包好垃圾、冚好垃圾桶同按時響指定地方抌垃圾，共同維護大廈嘅公共衛生，保持公共地方清潔同暢通，若果漠視公共衛生嘅重要性，日積月累，將直接損害同威脅家人同自身健康。

意外
2015年1月27號下晝兩點幾，馬場東大馬路華茂新村第二座十二樓一個單位火燭，消防員到場爆門入屋救出男戶主送院，同將睡房嘅火救熄。調查相信起火原因有可疑轉交司警局跟進。2015年1月29號，司警員調查之後相信有人放火，以縱火罪拉咗四十三歲居民姓岑無業嘅男戶主。司警局發言人透露，單位係姓岑男住戶同老婆同埋個妹一齊租住。案發當日下晝一點幾，男住戶同佢個妹因為家事拗過一輪，之後，胞妹同佢老婆走咗出房到廳坐底。冇幾耐，佢老婆見到有煙響房到冒出，就馬上連埋個妹入去睇吓發生咩事，見到男住戶瞓響張床到，而旁邊綿被有細火，佢老婆同個妹立即將火救熄，而男住戶就自己行出間房瞓響嗰廳張梳化到。佢老婆同嗰妹救熄咗間房嘅火之後就離開單位，留底男住戶一個人響單位入面。十分鐘之後，佢老婆返翻單位發現鐵閘被反鎖，而男住戶隔著鐵閘叫老婆響出面等。大概廿分鐘之後，老婆見到單位窗口冒出濃煙，拍門又冇人應，即刻透過鄰居協助報警。由據報去到現場嘅消防員爆門入屋救出瞓響梳化到嘅男住戶，佢當時情緒激動，而且吸入濃煙唔舒服，由救護員送院救治。但係佢事後唔認自己縱火，又話唔記得發生咩事，但司警人員搜證之後相信佢同案件有關將佢拉咗。
2024年至2025年俄羅斯超級足球聯賽

2024年至2025年俄羅斯超級足球聯賽（英文：2024–25 Russian Premier League）係第23屆俄羅斯超級足球聯賽賽事。今屆俄超聯賽喺2024年7月20號開鑼。

積分榜
最後更新：2024年12月8號。 資料來源：Premier Liga排名規則：1＞積分；2＞勝仗；3＞對賽積分；4＞對賽勝仗；5＞對賽得失球差；6＞對賽入球數；7＞對賽作客入球數；8＞得失球差；9＞入球數；10＞作客入球數；11＞抽籤

對賽成績
比賽更新：2024年12月8號。資料來源：Russian Premier League顏色：藍色：主隊贏咗；黃色：打和；紅色：客隊贏咗。
董必武

董必武（英文：Dong BiWu、1886年3月5號—1975年4月2號），原名董賢琮，又叫用威，字潔畲，號壁伍，湖北省黃州（即依家湖北省紅安縣）人。佢係中共創辦人同埋第一代主要領導人之一，仲係中華人民共和國開國功臣。佢係除咗毛澤東之外，唯一一位可以善終嘅中共創黨人。
除此之外，佢係除咗毛澤東之外，唯一一個參加過中共一大、又可以留低響中共政府做嘢嘅人。

早年
1903年，佢去武昌參加鄉試嗰時，因為好奇心響衙門入面東張西望，畀班衙役打，所以佢就話「我憎死當官嘅人」。1905年，佢考入湖北文普通學堂，1910年畢業之後獲得清政府學部拔貢，響黃州做教書。響1911年，佢加入中國同盟會，同年仲參加埋辛亥革命。響1914年，佢考入私立日本大學（即依家嘅日本大學），留學期間加入埋中華革命黨（嗰時中華革命黨同中國同盟會係分開嘅）。響1915年，因為從事反袁世凱運動，畀人拉咗兩次去坐監。響1916年出獄之後，去返日本繼續留學。響1918年留學返嚟中國，參加護法運動，響1919年又參加埋五四運動，之後佢開武漢中學，而佢就做返教書，負責教中文。

創立中共
第二排右起：朱霽青、林伯渠、毛澤東、彭澤民、於樹德、陳其瑗、鄧懋修、丁超五、董必武、江浩
響1920年，佢夾埋陳潭秋響武漢搞咗個組織（係中共前身）。響1921年7月，佢參加中共一大，仲係武漢組嘅代表，而呢次會議正式宣佈中共成立。
呂靜文

呂靜文Bonnie Lui Ching Man2021年，無綫電視劇集《痞子殿下》煞科留影。女藝人羅馬拼音Lui Ching Man英文名Bonnie國籍 中國（香港）出世 (2000-09-17) 2000年9月17號（24歲） 香港職業學生、KOL、節目主持語言粵語、英文、普通話教育程度香港專上學院（中文：香港專上學院）酒店管理課程代表作品《＃後生仔傾吓偈》活躍年代2020年到而家經紀公司無綫電視（2020年—）
呂靜文（英文：Bonnie Lui，2000年9月17號—）係香港女藝人，無綫電視旗下女藝員同Big Big Channel一位KOL。

簡歷
呂靜文大專讀香港專上學院（中文：香港專上學院）酒店管理課程。
2020年2月開始，呂靜文加入無綫節目《＃後生仔傾吓偈》做其中一位KOL主持。
艾爾切

艾爾切（英文：Elche CF），係西班牙埃爾切嘅一間職業足球球會，依家踢緊西班牙乙組足球聯賽。